𝄇 Downloaded From BollyFlix 𝄇
Ti si tužiteljica?
I ja bih se na tvom mjestu pitala što ću sad.
Jer toliko sam te puta pobijedila.
Bondurant je gubio novac na Terrazzu
i htio je da Grant podijeli teret.
Imamo paravan.
Možete li sudu pojasniti na koju je sumnjivu aktivnost aludirao g. Bondurant?
Moguće je da Grant iskoristi 5. amandman.
A što ako to učini?
Ne smijemo ga izgubiti prije početka suđenja.
Kockaš se da Alex Grant neće posegnuti za 5. amandmanom?
Jesi li lud?
Možda je jedan mail bio dovoljan da Granta potakne na svjedočenje.
To mi nije dovoljan dokaz da je relevantan svjedok.
Sjećaš se one kutije s alatom?
U njoj je trebalo biti 150 alata, a bilo ih je 149.
Znaš što nedostaje?
Tužiteljstvo je donijelo novi dokaz.
Oružje ubojstva.
G. Kim, vi ste snimili ovu fotografiju na prosvjedu?
Da, jesam.
René?
Je li na snimkama optužena govorila o svojim planovima
da zaustavi projekt g. Bonduranta?
Da.
Saznali smo sve o njemu.
Gdje parkira svoj sportski auto u garaži.
SREDSTVO, PRILIKA
Moram riskirati.
Ovo nije rizik, Mickey. Misliš da pravila za tebe ne vrijede.
G. Haller, jeste li spremni pozvati prvog svjedoka?
Da, časni sude. Obrana poziva Lisu Trammell.
Mickey, što radiš?
Ne ovdje.
Rekao si da me nećeš pozvati.
Znam, ali petak je popodne, Lisa.
Neću da je Dahlov podcast zadnje što će porota čuti prije vikenda.
Moramo uzvratiti.
Dobro, ali što ako zabrljam ili kažem nešto krivo?
Samo reci istinu. Neka te vide onako kako ja tebe vidim.
Možeš ti to.
Gđo Trammell, možete li poroti reći čime se bavite?
Ja sam kuharica.
I vlasnica restorana Elysian u Frogtownu.
Ondje smo već 11 godina.
Jedanaest godina, to je dugo. Sigurno volite svoj posao.
O tome sam sanjala cijeli život.
Odrasla sam u toj četvrti.
Moj je otac kupio tu zgradu za male novce, izrađivao je ormariće.
Na jednoj je strani imao radionicu, a na drugoj je živio s obitelji.
I ja sam htjela isto.
I vi živite ondje?
Da, to je moj dom.
Zato ga nisam htjela prodati Bondurantu ni bilo komu.
Sav mi je život u toj zgradi.
Što je bilo kad ste g. Bondurantu rekli da nećete prodati?
Tada je počelo pravo mučenje.
Bageri su dolazili u šest ujutro, prašinu su podizali tijekom happy houra.
-Učinio je sve da me otjera. -Prigovor, naracija.
Neka odgovara samo na postavljena pitanja.
U redu je, gđo Trammell.
Jučer smo čuli od vaše susjede Valerie Stern
o vašem odnosu s bivšim mužem.
Zašto ste se razišli od supruga?
Nije uvijek lako živjeti sa mnom.
Znam biti tvrdoglava.
Kad nešto želim, želim to svim srcem.
Nisam htjela odustati od svoga sna,
a Jeff, moj bivši, imao je druge zamisli.
Udaljili smo se.
Je li to dovodilo do svađa?
Da, svađali smo se.
Ali ništa više od bilo kojeg drugog para i nikad nije bilo nasilja.
Gđo Trammell, razgovarajmo o onome intervjuu za podcast.
Mogli bismo reći da ste bili prilično nabrijani, zar ne?
Valjda, ali to je bio već sedmi pokušaj.
Zašto je bilo toliko pokušaja?
Henry je ponavljao da ne zvučim dovoljno strastveno
i da mu treba „zvučni isječak”.
Dakle, g. Dahl vas je tjerao da budete dramatičniji?
Tako mi se činilo.
Je li onda istina što ste mu rekli o taktikama protiv Bonduranta?
Da, više-manje.
Kao i to da ste znali gdje g. Bondurant parkira svoj auto?
Da.
Zašto ste rekli detektivu O'Brienu da nikad niste bili u garaži g. Bonduranta?
Jer nisam bila.
U nekom je časopisu bila fotografija Mitchella Bonduranta kraj automobila.
Nisam trebala otići u njegovu garažu da bih znala gdje parkira.
Sam je to reklamirao.
Bio je to dio njegova imidža.
Dokazni predmet obrane G.
To je ta fotografija?
Da.
Niste nikad bili u garaži.
No imali ste nesuglasica s njime?
Mnogo puta.
On je stalno meni dolazio.
Maltretirao me.
Volio je zatvoriti ulicu u vrijeme večere.
Zbog buke i prašine
gostima je bilo nemoguće jesti na našoj terasi.
To je bilo bez kraja.
Čini se da je g. Bondurant bio težak čovjek.
O, Bože, bio je seronja.
Ispričavam se. Smijem li to reći?
U redu je.
Iskreno, nisam ga mogla podnijeti.
Ne poričem to.
Prema mom iskustvu, nije bio dobar čovjek,
ni pošten čovjek.
No nisam mrzila što mi radi.
Niste?
Ne. Dakako, nije mi se svidjelo.
Ali nije se radilo o meni.
Mrzila sam što radi mojoj zajednici.
Gledala sam kako izbacuje moje susjede, jednog po jednog,
samo da bi mogao postaviti novu zabavu.
Srce mi je pucalo.
Dovoljno da mu se poželite osvetiti?
Ne, nisam htjela osvetu.
Kakva korist od toga?
Gradnja još traje.
Ne mogu spriječiti transformaciju grada.
Dogodit će se sviđalo mi se to ili ne.
Ne.
Samo sam htjela spasiti svoj dom.
Zdravo.
Danas si bila sjajna.
Sve su ovo izgradili kad sam bila dijete.
Dolazila sam ovamo s tatom kad se ovo podizalo.
Išli bismo uspinjačom.
I tada se stalno mijenjao.
Što ćemo sad?
Pripremimo te za ispitivanje tužitelja.
Za to ćemo iskoristiti ovaj vikend.
Danas je bilo lako.
U ponedjeljak ujutro Andrea će te napasti punom snagom.
ODVJETNIK IZ LINCOLNA
Poslala sam ti sva pitanja, kopija ti je na stolu.
Pripremimo se maksimalno što možemo.
Pa neka bude kako biti mora.
Znali smo da je rizik kad si je najavio.
Barem će biti zanimljiva prezentacija.
Prezentacija?
Da, u mojoj pravnoj klinici.
Moram naći nekoga za potvrdu.
Nije li to bio moj posao?
Ne, ti si mentor.
Trebao bi me poučiti.
Netko mora procijeniti tvoj posao.
Dobro, a što je s Legalom?
Nema boljega. Vjeruj mi.
Bi li to učinio?
Sigurno bi volio.
Imao bi izliku da dođe na sud.
Hvala.
Mickey, pokušaj se odmoriti ovaj vikend.
Znam da si u gužvi, ali u ponedjeljak moraš biti as.
Potrudit ću se.
Laku noć, Lorna.
Laku noć.
Što hoćete reći, doktore?
Da se nikad neće probuditi?
Bit će takav zauvijek?
O, ne.
Nakon svega što je moja obitelj prošla.
Ne znam mogu li podnijeti još tragedije.
Što je ovo?
Zdravo, sine. Imam audiciju.
Možeš li vjerovati? Tjeraju me da čitam.
Mislio sam da danas glumci samo pošalju video.
Ako me već tjeraju da čitam,
doživjet će cjelovito iskustvo, htjeli to ili ne.
Kad smo već kod toga, imaš vozačicu, zar ne?
Da, imam.
Dobro, posudila bih je.
Ona nije taksistica, mama. Vozi me na sud.
Pa može tebe odvesti na sud, a onda mene na audiciju.
Gdje je audicija?
-U Burbanku. -U Burbanku?
Da.
Mama, sudnica je u centru. To je više sati vožnje.
Neće moći. Pozvat ću ti Uber, dobro?
Rupa.
Nervozni ste?
Dušo, imala sam glavnu ulogu u drugoj najpopularnijoj telenoveli u Meksiku.
Nervoza je za one koji se moraju dokazivati.
Gledala sam nekoliko epizoda, bili ste super.
Hvala, dušo.
Već si veća obožavateljica od moga sina.
Shvaćaš me jer si i ti izvođačica. Ovaj to nije.
Ne znam baš, trebate ga vidjeti na sudu.
Ne, ne treba.
Ostavi me ovdje. Odvezi je na audiciju pa se vrati.
Jesam li rekla da želim?
Gđo Trammell, čini se da se mnogima zamjerate.
Znamo da je Mitchell Bondurant ishodio zabranu pristupa za vas.
Samo sam prosvjedovala.
Da, 23 puta, kako je navedeno u prijavi.
Dvadeset tri puta vodili ste prosvjede pred njegovim uredom.
-Razbijali su mu zgradu. -Ja nisam.
Ondje sam došla dići svoj glas.
Mirno i zakonito.
To je sve.
Dakle, niste vi ostavljali prijeteće poruke g. Bondurantu?
Ne, nisam.
Niti ste lani 9. rujna bacili jaje na njega?
Smiješno vam je?
Nisam to učinila.
Ali bilo je smiješno.
A tu je i vaš muž. Jeff, je li tako?
Tako je.
Rekla bih „bivši muž”, ali niste se nikad službeno razveli, zar ne?
Oprostite, je li to zločin?
Neobično je.
Sigurno je posrijedi veliko neslaganje
čim je otišao, a nije se potrudio okončati brak.
Prigovor, relevantnost.
Odnos moje klijentice s mužem nije predmet rasprave.
Odbija se, g. Haller.
Vi ste to otvorili, gđa Freeman ima pravo analizirati.
Koliko ste se često svađali s mužem, gđo Trammell?
Ne znam kolika je točno bila učestalost.
Jednom mjesečno? Svaki dan?
Nije bilo uobičajeno.
Zašto vas je muž ostavio?
Valjda se nije mogao nositi s odgovornošću.
Vođenja restorana?
Između ostalog.
Ne zbog vaše teške naravi?
Ja sam bila teška? Ta vam je dobra.
Gđo Trammell, odgovorite na pitanje.
Ne znam zašto je otišao, to morate njega pitati.
Možda i hoću.
-Gdje vam je sad muž? -Ne znam.
Ne znate?
Na plaži u Meksiku, koliko sam čula.
Morao je otići što dalje od vas, je li?
-Prigovor! -Neka smeće bude sretno što me imao.
Mir! Neću tolerirati ispade u sudnici.
Vidimo zašto je otišao, zar ne?
-Prigovor. -Povlačim.
Nemam više pitanja.
Preusmjeravanje.
Gđo Trammell, jeste li ubili Mitchella Bonduranta?
Nisam.
Nemam više pitanja.
-Dušo. -Reci da imaš dobre vijesti.
Pola-pola.
Doktorica stiže, ali Manny kasni.
Moraš ga dovesti, Cisco. Već smo u škripcu. Požuri se.
Dušo, radim na tome. Čim sleti, stižemo.
Dobro, vozi oprezno.
Sve se slaže u moju korist.
Lisa me toliko toga naučila, bila mi je prava mentorica.
Imate li kakvih prigovora na način kako vodi kuhinju?
Divim joj se. Vrlo je staložena, čak i pod pritiskom.
Biste li rekli da je Mitchell Bondurant povećao pritisak?
Da, svakako.
Svi smo imali nesuglasice s njim i ekipom, ali Lisa nas je uvijek smirivala.
Možete li to pojasniti?
Uvijek je bilo nešto u vezi s gradnjom.
Jako bismo se naljutili. Zezali smo se da ćemo im ostaviti trulo meso.
Takve gluposti.
No ona bi rekla da ne smijemo biti poput njih.
Da ne smijemo gubiti nadu i da će sve biti u redu.
Optužena vam je vrlo draga, g. Morales.
Kažem vam, sjajna je šefica.
Sigurna sam. No je li kad prešla granicu s vama?
Kakvu granicu?
Što se tiče njezine naravi ili odnosa prema vama ili osoblju.
Ne bih rekao.
Nije?
Dokaz 32, časni sude.
Objavili ste ovo prije četiri godine.
Možete li to pročitati?
„Za sve naše vjerne goste u Elysianu.
Hvala vam na podršci,
ali ne mogu više trpjeti ovo sranje.
Idem dalje.”
Možete li reći na što se odnosila ova objava?
Toga smo se dana Lisa i ja malo prepirali. To je sve.
Dovoljno da date otkaz?
Nije nam bio najbolji trenutak…
No vratio sam se sljedeći tjedan.
Dobro. Zbog čega ste se svađali?
Nije mi se svidjelo kako razgovara sa mnom pred gostom.
Samo je pukla.
Planula je na vas?
Valjda. Ali to je bila vrlo neobična pojava.
Je li?
Možete li pročitati ovaj odgovor od foodieinste
i vaš odgovor na to?
Napisao je: „Opet se to dogodilo?”
Odgovorio sam: „Kad je to uhvati, nije normalna.
Ne možeš razgovarati s njom.”
-Bio sam ljut. -Nemam više pitanja, časni sude.
Nismo li svima provjerili društvene mreže?
Jesam, valjda je neki stari račun. To je staro četiri godine.
Lorna.
Moram se javiti.
Izzy, jesi preživjela?
Zasad. Mislim da se neću vratiti na vrijeme da te pokupim.
Što? Gdje si?
U Culver Cityju.
Molim? Mislio sam da je audicija u Burbanku.
Da, bila je u Burbanku.
No onda je bio sastanak u Santa Monici pa ručak u Brentwoodu.
Zaboga, Izzy, samo je odbij.
Jesi li upoznao majku?
O.K., kako god.
Samo je vrati kući.
Dobro. Pokušat ću.
PRTLJAGA VEĆIH DIMENZIJA
LOMLJIVO
Ispričavam se. Oprostite.
Ispričavam se.
Ne znam, ovuda.
Doletjeli ste jutros?
Da. Ispričavam se što sam tako knap, ali UN nije mogao odgoditi.
U redu je, dr. Arslanian. Znam da ste jako zauzeti.
Zamolio sam vas da proučite dokaze iz ovoga predmeta.
-Policijska i obdukcijska izvješća. -Da.
Pitali ste smatram li mogućim da je vaša klijentica
počinila ovaj zločin. Da prijeđem na bit, nije moguće.
-Nije moguće? -Nipošto.
Može objašnjenje?
Može, ali bilo bi lakše da vam pokažem.
Svakako.
Časni sude…
Odlično.
Časni sude, pozvala bih suradnika da mi pomogne pokazati.
-Je li vam on suradnik? -Ne on. Onaj u sanduku.
Dame i gospodo, ovo je moj suradnik, Manny.
Samo jedno, časni sude.
Može li gđa Crane pomoći meni i Mannyju?
G. Bondurant je bio visok 190 cm.
Kako vidite, i Manny je te visine.
Gđa Crane nosi štikle da simulira visinu gđe Trammell, 167 cm.
Divne su, moram reći.
Ozljede g. Bonduranta upućuju na to da ga je ubio udarac tupim predmetom
ravno posred glave.
Jedan iznimno snažan udarac.
Znamo da je oružje bio čekić
pa sam nabavila isti model za ovu demonstraciju.
Hajde, udarite ga.
Stanite.
Evo u čemu je problem.
Kao što vidite, gđa Crane seže koliko može.
Stoji čak i na prstima,
ali čekić pogađa Mannyjev potiljak.
Ozljede g. Bonduranta nisu bile na potiljku.
Bile su na vrhu glave, što očito ne može dosegnuti.
Barem ne dovoljno da zada snažan udarac.
Dakle, to ne bi mogla ni gđa Trammell.
Hvala.
Doktorice, sve to ima smisla, ali što ako se g. Bondurant sagnuo?
Nije li se mogao sagnuti da veže cipelu?
Mogao je, ali ozlijedio je koljena u trenutku smrti,
što upućuje na to da je pao prema naprijed nakon udarca.
Da ja bio sagnut, udaljenost između koljena i tla
ne bi bila dovoljna za takve ozljede.
Nema šanse da je netko visok kao moja klijentica
mogao čekićem udariti Mitchella Bonduranta posred glave?
Pod okolnostima koje znamo, nema.
Nije moguće?
To je fizički nemoguće.
Hvala, doktorice.
Gđo Freemann.
-Smijem li? -Naravno.
A sad?
Naravno.
U slučaju da je g. Bondurant gledao ravno u nebo,
bilo bi moguće.
Ali nema dokaza da je tako bilo.
Pregledali ste mjesto zločina, dr. Arslanian?
Ne, no pregledala sam sve fotografije.
Provjerila sam i zapise o održavanju garaže.
Nije bilo puknutih cijevi ni pregorjelih žarulja.
Ništa zašto bi gledao uvis.
A pauk?
Pauk?
Da, recimo da se spuštao s mreže.
Vidite nešto krajičkom oka,
osjetite nešto na glavi i instinktivno…
Moguće je, zar ne?
Možda, ali forenzika se bavi onim što je najvjerojatnije bilo,
a ne beskrajnim mogućnostima.
No istina je, doktorice, da nikako ne možete točno znati
što se dogodilo toga dana u garaži, zar ne?
Nitko to ne može.
Hvala. Nemam više pitanja.
Što se dogodilo?
Još je kupila vino, ali odgovorila sam je od botoksa.
Mama.
Što se dogodilo?
Vrijeme, sine.
Odbačena sam.
Agent me odbacio.
Mene.
Bila sam zvijezda.
A sad molim mrvice.
Mama.
Možda je ovo znak.
Svemir mi govori da je vrijeme za nešto drugo.
Možda da se usredotočim na svoju obitelj.
Mama, mislim da te svemir katkad voli gurnuti
kako bi te podsjetio da se moraš boriti.
Mama, zašto sutra ne bi došla na sud?
Ne. Ne želiš me ondje.
Želim. Molim te, dođi, treba mi tvoja podrška.
Stvarno?
Da.
Dobro. Ako me zbilja trebaš…
Doći ću.
Dobro.
Mogu učiniti to za tebe.
Znam, mama.
Odjenut ću i novu vestu.
Hajde, mali, reci mi sve.
Od samog su starta problem bili dokazi.
Bili su prejaki.
Mogli smo pozvati stručnjake da pronađu mane u optužnici,
ali kad se podvuče crta,
žrtva je ubijena čekićem naše klijentice.
Na njenim je rukavicama bila krv žrtve. Nije bilo dovoljno reći da je podmetnuto.
Morali smo poroti reći tko ih je podmetnuo i zašto.
Obrana zove Alexa Granta.
G. Grant, možete li nam reći čime se bavite?
Ja sam poduzetnik.
U kojem području?
Moj je glavni posao Argel Construction.
Građevinska tvrtka koja djeluje u Los Angelesu.
Dobivate velike poslove, je li?
Ne mogu se požaliti.
Tip je totalni šupak, ali predvidljivi šupak.
Nakon prijedloga za obustavu morali smo ga zavesti.
Podilaziti njegovu egu, koji mu je od početka bio prenapuhan.
Smije li se reći „šupak” u izlaganju?
Vaša se tvrtka javila na jedan vrlo važan natječaj. Zar ne?
Za Olimpijsko selo?
Da.
Još nisu donijeli odluku?
Došlo je do kašnjenja u postupku odobravanja.
Svejedno, vrlo zanimljivo. Bavite se samo gradnjom?
Ne, ulažem i u druga područja.
Pa i u zabavnu industriju. Vlasnik sam male produkcijske kuće, PanMedia.
-I tvrtke za poslovno savjetovanje. -Kurirske službe?
Da, Eagle Couriers.
-Raznoliki poslovi. -I sve su to profitabilni poslovi?
Očito, vaša postignuća govore sama za sebe.
I naš mu je insajder rekao da nemamo nikakve dokaze.
Onaj podcaster?
-Henry Dahl. -Isto šupak, ali to je druga priča.
Da bi nam ovo uspjelo, morali smo ga navući.
Spustiti mu gard i onda navaliti.
Što je pisalo u tom e-mailu, g. Grant?
Mitch je bio zadužen do grla.
Valjda je mislio da me može natjerati da mu pomognem.
-Bondurant je bio zadužen? -Da, više stotina milijuna dolara.
Terrazzo, projekt za koji nas je angažirao,
obustavili su problemi s inspekcijom.
Gomilao je financijske gubitke.
Zar problemi s građevinskom inspekcijom ne bi zahvatili izvođača?
Naravno, ali kad smo mi radili, prošli smo sve preglede.
Zastoj je bio poslije, kod završnog odobrenja.
Ne znam je li Mitch uzeo izvođače završnih radova
koji su sfušali posao ili je bilo strukturnih problema,
ali znam da to nije imalo veze sa mnom i mojom tvrtkom.
Da, baš.
Naš je istražitelj pronašao nalaze.
Sve je bilo odobreno dok je Grantova tvrtka tamo radila,
ali čim je završio, grad je prijavio probleme.
Što znači da je vjerojatno podmićivao službenike
kako bi njegov loš posao dobio odobrenje pa da ga jeftino obavi.
Oprosti. Nastavi, dušo, super ti ide.
No nismo to mogli dokazati, barem ne izravno.
Pa smo išli na drugu najbolju opciju i to implicirali.
To se zove indikativni dokaz.
Nadao sam se da te netko to naučio.
Ovo FBI-evo pismo porota je već vidjela.
Prepoznajete li ga?
Da.
U pismu se navodi da ste vi osoba od interesa
u saveznoj istrazi o građevinskim prijevarama, zar ne?
Teoretski.
Teoretski?
Izvođače stalno provjeravaju,
ali ja ništa ne skrivam pa na kraju od toga nije bilo ništa.
Staro je više mjeseci i više nije bilo koraka.
Shvaćam.
Možete li pročitati datum na pismu, g. Grant?
18. siječnja.
Pogledajmo sad Bondurantov e-mail.
Koji je tu datum?
Čini se da je 10. siječnja.
Osam dana nakon Bondurantova prijetećeg e-maila
dobili ste ovo FBI-evo pismo.
Jeste li se bojali da vas je prijavio?
U nekretninskom poslu ima spletki, ne bi me to začudilo.
Ponavljam, nemam što skrivati.
Je li moguće da je ova istraga povezana sa zastojem vašeg olimpijskog projekta?
Ne bih znao.
U svakom slučaju, život bi vam bio lakši bez Bonduranta.
Prigovor.
Ispričavam se, povlačim to.
Držite se granica, g. Haller.
Jasno, časni sude.
Grant vam nije pravo prezime, zar ne?
Prezivam se Grant.
Niste rođeni kao Alex Grant, zar ne?
Prigovor. Kakve veze ime svjedoka ima s ovim suđenjem?
Razjasnit ću to za nekoliko minuta.
Svakako.
-Vaše prezime, g. Grant. -Rođen sam kao Alex Kazarian.
No prije nekoliko godina promijenio sam prezime u Grant.
Kazarian je lijepo prezime. Zašto ste ga promijenili?
Pokušavao sam se snaći kao poduzetnik u SAD-u,
a armenska prezimena teško se izgovaraju.
Da, ali u Los Angelesu je velika armenska zajednica, zar ne?
Da, ali ksenofobije ima posvuda,
osobito kad imate posla s gradskim vijećem.
Tužno, ali istinito. No rođeni ste ovdje, zar ne?
Tako je.
Vaš se otac doselio u Los Angeles.
-Možete reći što o njemu? -Prigovor. Nebitno.
Odbija se.
Časni sude, molim za riječ.
Ja sam Jacob Zimmer.
Odvjetnik sam svjedoka. Mogu li kratko razgovarati?
Ne vidim zašto se sad upuštamo u takve priče.
G. Haller, imam sve manje tolerancije, prijeđite na bit.
Naravno, časni sude. Hvala vam. G. Grant?
Što vas zanima?
Vaš otac, Sasha Kazarian.
Ne odslužuje li sad kaznu u saveznom zatvoru
zbog više slučajeva reketarenja, prijevare,
povezanosti s organiziranim kriminalom te čak i urotom za ubojstvo?
Da, tako je.
Prošlost mog oca javno je dostupna
svima koji žele kopati dovoljno duboko, što vi očito jeste.
Je li promjena prezimena imala veze sa skrivanjem te prošlosti?
Naravno da jest!
Rekli ste da ste ga htjeli amerikanizirati.
Oboje može biti istina.
Htio sam se distancirati od očeve prošlosti
i nositi lako razumljivo prezime.
Znam što pokušavate, g . Haller,
ali nemam veze s očevim svijetom.
Kopajte koliko vam drago, nećete ništa pronaći.
Nije bilo dovoljno samo pokazati da mu je tata krimos.
Trebali smo još. Tu je uletio on.
To je bio običan detektivski posao.
Preskroman si. Preskroman je.
G. Grant, ovu je fotografiju snimio moj istražitelj 14. travnja.
Ulazite li ovo vi u pekarnicu Taron?
Da, tako se čini.
Zašto vam je ova pekarnica važna?
Imaju najbolju baklavu u gradu.
Samo zato idete onamo?
Vlasnik je moj stric.
Je li zločin posjetiti stričevu pekarnicu?
Vaš je stric Armen Kazarian?
Nije li i on robijao zbog veza s organiziranim kriminalom?
Jest, ali okrenuo je novi list u životu i zato je otvorio pekarnicu.
Da bude pošten poslovni čovjek poput mene.
Časni sude, dokaz obrane R za opoziv.
Evidencija posjeta u zatvoru u kojem je sada Sasha Kazarian, otac svjedoka.
Molim pristup.
Mislim da je jasno što g. Haller pokušava.
Radim ono što sam i najavio.
Prikazujem g. Granta kao sumnjivca.
Sud je rekao da nađem još dokaza. I jesam.
Moram se složiti, gđo Freemann.
Ovdje nema ničega što treba iznenaditi tužiteljstvo.
Ne mislite valjda da će vam upaliti.
Samo da pokažete da mu obitelj ima veze s mafijom?
G. Grant, u evidenciji piše
da ste posjetili oca 13. travnja.
Sjećate li se toga?
Da, sjećam se.
Dan prije negoli je moj istražitelj snimio kako idete stricu u pekarnicu?
Ako tako kažete.
Tako kažu dokazi, g. Grant.
Dokaz obrane S, časni sude.
Evidencija putovanja g. Granta.
Čini se da ste posjetili oca,
sutradan se vratili u Los Angeles
i otišli ravno u stričevu pekarnicu prije negoli ste otišli kući.
-Bio sam gladan. -Bilo vam je izvan rute.
Prigovor, odvjetnik svjedoči.
Prihvaća se. Neka porota zanemari posljednju opasku.
G. Grant, spomenuli ste
nekoliko legalnih poslova u koje ste uložili,
pa i kurirsku službu Eagle Courier.
Je li vaš stric, vlasnik pekarnice,
također djelomično uložio u Eagle Couriers?
Imam dokumente ako se ne možete prisjetiti.
Stričeva pekarnica dobro posluje
što mu je omogućilo dodatna ulaganja.
To je američki san.
Zaista jest.
Ne znam, mali. Ovakav je tip profesionalac.
Godinama je skrivao tragove.
Tužiteljica Andrea pobijedila ga je deset puta.
-Mislim da nije deset. -Jest, brojila sam.
Što ti je bilo? Dobar tužitelj ovo bi mogao razvaliti.
Zato smo se morali pobrinuti da ne dobije priliku.
Moj je istražitelj snimio još tri fotografije.
Nakon svake posjete ocu
sutradan biste se vratili i išli ravno u stričevu pekarnicu.
Otprilike jednom u šest tjedana.
G. Grant, želite li nam reći da ste nakon svakog posjeta ocu,
koji je u zatvoru zbog veza s organiziranim kriminalom,
posjetili svoga strica,
bivšeg člana te organizacije i vašeg poslovnog partnera,
samo zbog baklave?
Prigovor, uznemiravanje.
Odbija se.
Ja…
Nije tako kako se čini.
Postoji i mogućnost da prenosite informacije…
-Prigovor, nagađanje. -Odbija se.
Između članova zločinačke organizacije.
-Zlostavljanje! -Prigovor se odbija.
Što bi i vas učinilo članom te zločinačke organizacije.
Je li o tome riječ, g. Grant? Jer tako izgleda.
Časni sude…
„Po savjetu odvjetnika, u skladu s mojim pravom iz 5. amandmana,
s poštovanjem odbijam odgovoriti na ovo ili bilo koje drugo pitanje.”
Mir!
Smirite se inače ću isprazniti sudnicu!
Odvjetnici, smjesta u moje odaje!
Jebote!
„Nitko sam sebe ne može optužiti.”
To seže u 16. stoljeće.
Zato tužiteljstvo ne može prisiliti optuženika da svjedoči
ako on to ne želi.
Porota ne smije zaključiti da je kriv
ako ne želi odgovarati na pitanja.
Uglavnom se odnosi na optuženika,
ali ako obrana pozove svjedoka
i stisne ga toliko da se on pozove na 5. amandman,
nema šanse da porota ne pomisli kako je kriv za nešto.
To smo i htjeli.
Jesi li svjestan u kakvu se kašu možeš time uvaliti?
Da, ako sam to namjerno izveo, ali ako je slučajno ispalo tako…
G. Haller, jako dobro znate da ste dužni obavijestiti sud
ako imate nekih naznaka
da svjedok razmatra pozivanje na 5. amandman.
Nisam mogao znati što će ovaj svjedok učiniti.
-Nemoj me zajebavati. -Gđo Freemann.
Izvolite se profesionalno ponašati
bilo da ste u mojim odajama ili u mojoj sudnici, jasno?
Ispričavam se.
Jebeno je u pravu, odvjetniče.
G. Grant pristao je svjedočiti uz obustavu.
Tad se nije pozvao na Peti, nisam znao da sad hoće.
Ne.
Namjerno je plasirao tu priču poroti.
Budući da je svjedok to izveo, ne mogu ga ispitati.
Časni sude, izmanipulirao je cijeli proces.
Ma daj.
G. Haller, nađem li dokaze da ste ovo isplanirali,
pokrenut ću stegovni postupak u komori.
No sad odbacujem čitav iskaz toga svjedoka.
Ali posljedice se ne mogu poništiti.
To mi je jasno, gđo Freemann.
No ako nemate dokaze da je g. Haller to isplanirao,
ne mogu poništiti postupak.
Dat ću upute poroti da ne prejudiciraju krivnju
jer je g. Grant odbio odgovoriti na pitanja.
No i dalje ti je ostao problem.
U redu, natjerao si ga da se pozove na 5. amandman
i porota će pretpostaviti da je kriv.
Ali kriv za što?
Samo si im pokazao da je možda kriminalac.
I dalje nisi imao ništa konkretno da ga povežeš s ubojstvom.
Imali smo još jedan as u rukavu.
G. Wojciechowski, možemo li zapisničaru olakšati život?
Da vas oslovljavam s Dennis?
Može.
Možete li nam reći čime se bavite?
Ja sam vaš istražitelj.
Što se tiče ovog slučaja,
jeste li, radeći za mene, istraživali neku konkretnu osobu?
Jesam, Alexa Granta.
Što ste saznali o g. Grantu?
Više sam ga puta slijedio od aerodroma
do stričeve pekarnice u Glendaleu.
Prigovor.
Svjedočenje g. Granta je odbačeno i više nije relevantno.
Baš naprotiv, časni sude. Ovo će svjedočenje pokazati da je relevantno.
Samo nastavite.
Razumijem. Dennise, zašto vas je zanimalo što g. Grant posjećuje strica?
Jer sam otkrio nešto drugo.
Nešto što naizgled povezuje g. Granta s ubojstvom Mitchella Bonduranta.
Možete li reći što je to?
Kamere na garaži g. Bonduranta pokrivale su samo ulaz i izlaz.
Toga dana nije bilo pokreta nekih neobičnih vozila.
To smo ustanovili.
Ali na zgradi s druge strane ceste
postoji jedna stara kamera,
koja svake minute snima fotografiju.
Hvata i bočnu stranu Bondurantove zgrade.
Dokaz obrane T.
Ovu je snimku prethodno dobilo tužiteljstvo.
Pregledao sam fotografije da vidim je li gđa Trammell na kojoj.
Nije je bilo. No uočio sam nešto drugo.
Eagle Couriers, kurirska služba u suvlasništvu g. Granta i njegova strica.
Koliko je ovaj kombi bio ondje parkiran?
Bio je ondje od 8:19 do 9:05.
Zašto je ovo bilo važno?
Jer se, prema nalazu patologa,
ubojstvo dogodilo između 8:30 i 9:00.
Hvala, Dennise. Nemam više pitanja.
U redu, već kasnimo s popodnevnom stankom pa ćemo je sad uzeti.
Pola sata.
Onda ćemo nastaviti unakrsno ispitivanje.
Nevjerojatno. Bravo.
Dajem vam peticu za izlaganje.
No tebi, s druge strane,
dajem minus dva za pravnu etiku,
ali pet plus za strategiju.
Mali, čak ni on ne bi smislio ovo.
Sad je 15:45, stanka vam uskoro završava.
Vratit ćeš se onamo i ona će te ispitati.
A onda će porota otići kući i promišljati o tome cijelu večer.
Pa to je sjajno.
Još samo jedno pitanje.
Smislio si ovo u hodu?
Ne baš.
Kao što rekoh,
znali smo da su im dokazi prejaki.
Mickey je znao da moramo imati novinare na raspravi prije ročišta.
-Nisam htio da se tad pozove na Peti. -Jer si ga morao dovesti na sud.
Tako da to učini pred porotom.
Hvala što si ostao.
Šališ se? Odmah živnem čim sam ovdje.
Idi ti. Odmah dolazim.
Agente Vasquez, odakle FBI ovdje?
Nismo se tako dogovorili.
Ne razumijem.
Dao sam ti što si trebao da Alex Grant svjedoči,
a ne da se pozove na Peti.
-Iskoristio si me. -Vjerujem da vrijedi i suprotno, zar ne?
Ti imaš svoj posao, ja svoj.
Reći ću ti ja što FBI ima.
Ima dugo pamćenje.
Vidimo se, odvjetniče.
Gđo Freemann, hoćete ga ispitati?
Ne, časni sude. Nemam više pitanja.
Dobro. Svjedok je slobodan.
G. Haller?
Obrana je završila.
Izvrsno. Ima li svjedoka pobijanja?
Nema, časni sude.
Još bolje.
U tom slučaju, budući da je kasno, zašto ne bismo…
Časni sude, spremni smo za završnu riječ.
Mogu li predložiti da završnu riječ održimo sutra?
-Imamo još 20 minuta. -U redu je.
Trebam samo deset.
Ovo je bila izvrsna izvedba, zar ne?
G. Haller nije ništa propustio.
Bio je to pravi spektakl.
Mogao bi mađioničarima u Las Vegasu biti konkurencija.
Ali baš poput mađioničara,
obrana vam samo pokušava odvratiti pozornost.
To je sve što imaju.
G. Haller vas želi uvjeriti da je Alex Grant,
samo zbog sumnjive obiteljske povijesti, zapravo ubojica.
Da je imao nekih poslovnih razmirica s g. Bondurantom,
pa je to bio motiv za ubojstvo.
Možda ga zapravo nije briga vjerujete li vi u to ili ne.
Možda je samo sretan ako vam skrene pozornost s činjenica,
a činjenice su u ovom predmetu neupitne.
Žrtva nije ubijena Grantovim čekićem.
Čekić je bio od Lise Trammell.
Rukavice s krvlju Mitchella Bonduranta,
također od Lise Trammell.
Za razliku od Alexa Granta,
Lisa Trammel imala je motiv, sredstvo i priliku da počini ubojstvo.
Za razliku od Alexa Granta,
Lisa Trammel više je puta izrekla štetne, pa i prijeteće izjave
samoj žrtvi ili o žrtvi.
Zapravo, zbog prijetećega ponašanja
Mitchell Bondurant bio je prinuđen ishoditi sudsku zabranu pristupa.
No, naravno, zabrana pristupa funkcionira
samo ako je se pridržava osoba kojoj je izrečena.
Baš kao što mađioničarski trik funkcionira
samo ako se publika dopusti zavarati.
Ne dajte se zavarati.
Prepoznajte trikove g. Hallera.
Prepoznajte ih
i otkrijte istinu.
Oprosti. Trenutačno mi je teško disati.
Zaboga, sutra mogu u zatvor, Mickey.
Hej.
Lisa, činim sve što mogu da se to ne dogodi.
Dobro?
Andale, Mickey. Moramo raditi na završnoj riječi.
Dolazim.
Moram ići. Bit će ovo duga noć.
Da.
Mogu ti donijeti hranu.
Ne znam je li to pametno.
René ti može nešto donijeti.
To je najmanje što mogu, Mickey.
Možda malo pozolea?
Hajde.
Čuvaj se.
Hajde, Lorna.
Završna joj je bila odlična, moramo joj uzvratiti.
Što misliš?
Početi s dokazima pa ići na emocije ili obrnuto?
-Mislim da bismo trebali… -Halo?
To, večera.
Uđi. Hvala.
Nema na čemu.
Stavi ovdje.
Smijem li vas nešto pitati? Kakve veze ima ovaj tip?
Građevinski inspektor?
Da. Vidio sam ga i u sudnici, ali nije li on sanitarni inspektor?
Sanitarni? Walter Kim je građevinski inspektor.
Ne. To je isti tip.
Došao je u nenajavljenu inspekciju.
Sjećam se jer je bio dan prije Lisina uhićenja.
Dan prije uhićenja?
Kad je pregledavao restoran, je li imao pristup garaži?
Da, plinska cijev prolazi kroz nju.
Jesi li bio s njime?
Ne, imali smo gužvu jer je bilo vrijeme ručka.
Gdje su spisi o Terrazzu?
Evo ih.
Bio je to Walter Kim. On je potpisivao preglede.
Njemu je Alex Grant davao mito.
WALTER KIM INSPEKTOR
Bondurantov e-mail Grantu bio je prijetnja i Kimu.
Kim je potpisao papire pa je zato bio izložen.
Mogao je ostati bez svega, bez doma i obitelji.
Bez američkog sna.
Znao je da je Lisa ljuta na Bonduranta.
On je ovo fotografirao.
Idealna za smještanje krivnje.
Misliš da je Kim ubio Bonduranta?
Možda, možda zna tko jest. Možda ga je Alex Grant nagovorio.
-Samo je jedan način da doznamo. -Idem.
Ima li što?
Ništa dobro.
Walter Kim je nestao.
Kako misliš nestao? Trebamo ga.
Žena je prijavila nestanak prije dva dana.
Nije se vratio kući s posla.
Argumentacija je gotova.
Ako ga ne dovedem, ne mogu više ništa.
Saznat ću što mogu.
PREMA ROMANIMA MICHAELA CONNELLYJA
Prijevod titlova: Mane Galović
𝄇 Downloaded From BollyFlix 𝄇